CELEX: 32021D2292
Language: hu
Date: 2021-04-30 00:00:00
Title: A Tanács (EU) 2021/2292 határozata (2021. április 30.) a nagy távolságra jutó, országhatárokon átterjedő levegőszennyezésről szóló egyezmény végrehajtó szervének 41. ülésszakára tekintettel az Unió tagállami összetételében bekövetkezett változásokat tükröző aktualizált értékek számítási módszertanára vonatkozó végrehajtó szervi határozatra irányuló javaslatnak az Európai Unió nevében történő benyújtásáról és az említett ülésen az Unió nevében képviselendő álláspontról

2021.12.22.   
               
               
                  HU
               
               
                  Az Európai Unió Hivatalos Lapja
               
               
                  L 458/512
               
            
         A TANÁCS (EU) 2021/2292 HATÁROZATA
         (2021. április 30.)
         a nagy távolságra jutó, országhatárokon átterjedő levegőszennyezésről szóló egyezmény végrehajtó szervének 41. ülésszakára tekintettel az Unió tagállami összetételében bekövetkezett változásokat tükröző aktualizált értékek számítási módszertanára vonatkozó végrehajtó szervi határozatra irányuló javaslatnak az Európai Unió nevében történő benyújtásáról és az említett ülésen az Unió nevében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A nagy távolságra jutó, országhatárokon átterjedő levegőszennyezésről szóló egyezményhez csatolt, a savasodás, az eutrofizáció és a talajközeli ózon csökkentéséről szóló, 2012. május 4-én módosított 1999. évi jegyzőkönyvet (a továbbiakban: módosított Göteborgi Jegyzőkönyv) az Unió az (EU) 2017/1757 tanácsi határozattal (1) jóváhagyta, és az 2019. október 7-én hatályba lépett.
                  
               
                     (2)
                  
                  
                     A nagy távolságra jutó, országhatárokon átterjedő levegőszennyezésről szóló egyezmény (a továbbiakban: az egyezmény) végrehajtó szervének 36. ülésén az egyezmény részes felei felkérték az Uniót és tagállamait, hogy tegyenek javaslatot az eredeti Göteborgi Jegyzőkönyv 1999-ben elfogadott változata II. mellékletének 1. táblázatában meghatározott uniós kibocsátási határértékek kiigazítására vonatkozó módszertanra az Unió tagállami összetételében bekövetkezett változások figyelembevétele érdekében.
                  
               
                     (3)
                  
                  
                     A levegőszennyezésről szóló egyezmény végrehajtó szervének 37. ülésén a végrehajtó szerv 2017/3 határozatával elfogadták az Unió és tagállamai által javasolt határozatot.
                  
               
                     (4)
                  
                  
                     A módosított Göteborgi Jegyzőkönyv II. mellékletének 2–6. táblázatában meghatározott uniós értékeknek az Unió tagállami összetételében bekövetkezett változások figyelembevétele érdekében történő aktualizálására szolgáló módszertanra – amely kizárólag egy, csak az említett táblázatokban már meghatározott információk felhasználásával végzett matematikai számításon alapul – azért van szükség, hogy az ilyen változások megfelelően tükröződhessenek a módosított Göteborgi Jegyzőkönyv szerinti kötelezettségeknek való uniós megfelelés felülvizsgálata során. Ez nem kapcsolódik a módosított Göteborgi Jegyzőkönyv II. mellékletének táblázataiban szereplő nemzeti kibocsátási határértékek vagy nemzeti kibocsátáscsökkentési kötelezettségek kiigazításához.
                  
               
                     (5)
                  
                  
                     Miután az egyezmény végrehajtó szerve elfogadta az aktualizálásra vonatkozó módszertant, a Bizottságnak az Unió nevében be kell nyújtania a szükséges aktualizált értékeket az Egyesült Nemzetek Európai Gazdasági Bizottságának e módszertant alkalmazó ügyvezető titkára számára, hogy sor kerülhessen az Unió tagállami összetételében a módosított Göteborgi Jegyzőkönyv elfogadása óta bekövetkezett változások figyelembevételére. A Bizottságnak szintén be kell nyújtania az uniós tagság későbbi változásai esetén szükséges aktualizált értékeket.
                  
               
                     (6)
                  
                  
                     Helyénvaló meghatározni az Unió által a végrehajtó szervben képviselendő álláspontot, mivel az egyezmény végrehajtó szervének határozata kötelező érvényű lesz az Unióra nézve,
                  
               ELFOGADTA EZT A HATÁROZATOT:
         
            1. cikk
            
               (1)   A levegőszennyezésről szóló egyezmény végrehajtó szervének 41. ülésén az Unió a következő célkitűzések elérésére törekszik: olyan módszertan létrehozása, amely kizárólag egy, csak az említett táblázatokban már meghatározott információk felhasználásával végzett matematikai számításon alapul, és amely lehetővé teszi a módosított Göteborgi Jegyzőkönyv II. mellékletének 2–6. táblázatában meghatározott uniós kibocsátási alapértékek és kibocsátáscsökkentési kötelezettségek aktualizálását annak biztosítása érdekében, hogy az említett táblázatokban meghatározott uniós értékek – az Unió tagállami összetételében bekövetkezett változásokat követően – megfelelően tükrözzék a tagállamok kibocsátási alapértékeinek és kibocsátáscsökkentési kötelezettségvállalásainak teljes összegét.
            
            
               (2)   Tekintettel a levegőszennyezésről szóló egyezmény végrehajtó szervének 41. ülésére, valamint az (1) bekezdésben meghatározott cél elérése érdekében az Unió benyújtja a szükséges aktualizálási módszertanra vonatkozó javaslatát (2).
            
            
               (3)   A Bizottság az Unió nevében továbbítja ezt a javaslatot az egyezmény titkárságának.
            
         
         
            2. cikk
            
               (1)   Az Unió támogathatja az egyezmény más részes felei által javasolt módosításokat, amennyiben azok hozzájárulnak az Unió 1. cikkben felsorolt célkitűzéseinek megvalósításához.
            
            
               (2)   Amennyiben az egyezmény más részes felei azt javasolják, hogy a végrehajtó szerv a Göteborgi Jegyzőkönyv 13. cikkének (2) bekezdését alkalmazza jogalapként, az Unió elfogadhatja ezt a javaslatot és e tekintetben tárgyalásokat kezdhet.
            
            
               (3)   Amennyiben az egyezmény más részes felei azt kérik, hogy az Unióra vonatkozó aktualizált értékek benyújtására szolgáló eljárást hangolják össze a Göteborgi Jegyzőkönyv 13. cikkének (4) és (5) bekezdésében meghatározott eljárással, az Unió egyszerűsített eljárást javasolhat.
            
         
         
            3. cikk
            Az 1. és 2. cikkben meghatározott álláspont finomításáról – a levegőszennyezésről szóló egyezmény végrehajtó szervének 41. ülésén történt fejlemények fényében – az Unió képviselői a tagállamokkal folytatott konzultációt követően, a helyszíni koordinációs üléseken, a Tanács további határozata nélkül is megállapodhatnak.
         
         
            4. cikk
            Azt követően, hogy a levegőszennyezésről szóló egyezmény végrehajtó szerve elfogadta az 1. cikk (1) bekezdésében említett aktualizálást lehetővé tevő módszertant, a Bizottság az Unió nevében benyújtja a módszertan alkalmazása nyomán kapott szükséges aktualizált értékeket.
         
         
            5. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. április 30-án.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  A Tanács (EU) 2017/1757 határozata (2017. július 17.) a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a savasodás, az eutrofizáció és a talajközeli ózon csökkentéséről szóló 1999. évi jegyzőkönyv módosításának az Európai Unió nevében történő elfogadásáról (HL L 248., 2017.9.27., 3. o.).
         
            (2)  Lásd az ST 7683/21 dokumentumot a http://register.consilium.europa.eu oldalon.